ДО

ОБЩИНСКИ СЪВЕТ

Б У Р Г А С

Д О К Л А Д Н А  З А П И С К А

ОТ ДИМИТЪР НИКОЛОВ НИКОЛОВ –

КМЕТ НА ОБЩИНА БУРГАС
ОТНОСНО: Внасяне на предложение до Министерски съвет на Република 
                        България за отпускане на персонална пенсия на деца сираци.
             ГОСПОЖИ И ГОСПОДА, ОБЩИНСКИ СЪВЕТНИЦИ,

   В Община Бургас, с копие до Общински съвет – Бургас, е постъпило искане с вх. № 94-01-35799/14.10.15г. от Татяна Илиева Чанева , живуща в  гр. Бургас, к/с „Меден Рудник“ бл. 258, вх.2, ет3, ап.37  за отпускане на персонална пенсия на детето й Магдалена Иванова Чанева, на основание чл. 92 от  Кодекса за социално осигуряване.

        Бащата на детето, Иван Мирчев Чанев е починал на 29.06.2015г.– акт за смърт № 0240/30.06.2015г. 


        С Разпореждане № 2115-02-2112/13.08.2015г. Национален осигурителен институт, Териториално поделение – Бургас, отказва да отпусне наследствена пенсия на детето, Магдалена Иванова Чанева тъй като наследодателят няма необходимия осигурителен стаж от 5 години към датата на смъртта.

Съгласно чл. 92 от Кодекса за социално осигуряване, Министерският съвет по определен от него ред и условия, в изключителни случаи, може да отпуска персонални пенсии на някои категории лица, за които не са налице условията за пенсиониране, предвидени в Кодекса.

В чл. 7 от Наредба за пенсиите и осигурителния стаж /обн. ДВ, бр. 21/2000 г./  са посочени лицата, по отношение на които могат да бъдат отпускани персонални пенсии по смисъла на чл. 92 от КСО. Една от тези категории лица са деца без право на наследствена пенсия от починал родител.

Персоналните пенсии по чл. 92 КСО се отпускат с решение на Министерския съвет по предложение на министъра на труда и социалната политика съгласувано с министъра на финансите.

Условията за изготвяне на предложението са посочени в чл. 7, ал. 4 от Наредба за пенсиите и осигурителния стаж, като едно от тях е решение, прието на сесия на общинския съвет, за внасяне на предложение в Министерския съвет /чл. 7, ал. 4, т. 3/.

  На основание чл.7, ал.4, т.3 от Наредбата за пенсиите и осигурителния стаж и чл.92 от Кодекса за социално осигуряване, предлагам Общинският съвет да вземе следното 

Р Е Ш Е Н И Е:

       1.  Да се внесе предложение в Министерски съвет на Република България,  за отпускане на персонална пенсия на детето Магдалена Иванова Чанева с ЕГН ***
        Приложение: 
1. Копие на искане до Общински съвет – Бургас с вх. № 94-01-35799/14.10.15г.
2. Копие на Разпореждане № 2115-02-2112/13.08.2015г. на Национален осигурителен институт, Териториално поделение - Бургас.

3. Копие от Удостоверение за раждане на детето.
4. Копие на акт за смърт.
5. Копие на Удостоверение за наследници.
ДИМИТЪР НИКОЛОВ

Кмет на Община Бургас

Съгласували:

Д-Р ЛОРИС МАНУЕЛЯН

Заместник-кмет „Здравеопазване, социални дейности и спорт” 

Мая Казанджиева

Директор на дирекция „Социални дейности, здравеопазване и спорт”
Тодор Вълчев
старши юрисконсулт в дирекция  „Социални дейности, здравеопазване и спорт”
Изготвил:

Адриана Христова
главен специалист в отдел ЗСД при дирекция „Социални дейности, здравеопазване и спорт”
